
Ministru kabineta rīkojums Nr. 284
Rīgā 2022. gada 26. aprīlī (prot. Nr. 23 2. §)
Par apropriācijas pārdali 
· 1. Saskaņā ar likuma "Par valsts budžetu 2022. gadam" 46. pantu pārdalīt finansējumu  484 442 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 09.00.00 "Valsts nozīmes reformas īstenošanai" uz Ekonomikas ministrijas budžeta programmu 32.03.00 "Atbalsts mājokļiem", lai nodrošinātu valsts līdzfinansējumu dzīvojamās telpas atbrīvošanas pabalstam denacionalizēto namu īrniekiem.
· 2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

